Jõulutäht ehk kaunis piimalill (Euphorbia pulcherrima) kuulub 1900-liigilisse piimalille (Euphorbia) perekonda. Tei­ne sama perekonna tuntum esindaja on kristusekroon ehk särav piimalill (E. milii). Eestis kasvab looduslikult viis liiki piimalilli. Oma nimetuse on nad saanud valge piimmahla järgi, mis on enamikul liikidel inimesele ja paljudele loomadele mürgine.